पाएं अपने शहर की ताज़ा ख़बरें और फ्री ई-पेपरडाउनलोड करें
शहर में एक फ्लैट लेकर आईपीएल मैचों पर सट्टा लगा रहे दो सटोरियों को श्याम नगर थाना पुलिस ने सोमवार को गिरफ्तार कर लिया। आरोपियों के कब्जे से 14 मोबाइल फोन सहित अन्य इलेक्ट्रॉनिक उपकरण बरामद किए है। यह कार्रवाई जयपुर पुलिस कमिश्नरेट की दक्षिण जिले की स्पेशल टीम की सूचना पर हुई।
एसीपी भोपाल सिंह भाटी ने बताया कि गिरफ्तार आरोपी जयंत शर्मा (22) सीकर जिले में बलारा, लक्ष्मणगढ़ का रहने वाला है। वहीं, दूसरा आरोपी कैलाश मीणा (30) है। वह बरखेड़ा की ढाणी, चाकसू का रहने वाला है। इन दिनों जयपुर के श्याम नगर इलाके में कटेवा नगर में एक फ्लैट में रहता है। इसी फ्लैट नंबर 273 में राजस्थान रॉयल्स और सनराइज हैदराबाद के बीच चल रहे आईपीएल मैच पर सट्टा लगा रहे थे।
मुखबिर से मिली सूचना के आधार पर डीएसटी प्रभारी रामकिशन विश्नोई और श्याम नगर थानाप्रभारी संतरा मीणा ने फ्लैट पर छापा मारा। यहां से दोनों सटोरियों को पकड़ा। इनके कब्जे से 14 मोबाइल फोन, एक एलईडी, एक लेपटॉप, एक वाईफाई मॉडम बरामद किए गए। इसके अलावा एक डायरी भी बरामद की। जिसमें आईपीएल मैचों पर लगाए गए सट्टे के लाखों रुपए का हिसाब लिखा हुआ मिला है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn